Dashamir Xhika

**Dashamir Xhika** (lindur më 23 Maj 1989) është një futbollist profesionist shqiptar i cili luan si portier për klubin shqiptar Iliria.

## Karriera me klube
### Besëlidhja
Xhika u transferua te Besëlidhja gjatë verës së vitit 2011. Ai u dallua me performancat e tij në sezonin 2011–12, duke pësuar vetëm 15 gola në 28 ndeshje. Ai gjithashtu shënoi dy golat e parë si profesionist, duke u bërë një nga portierët e pakët në Shqipëri që e arrin këtë gjë. Goli i tij i parë erdhi më 4 dhjetor 2011 në fitoren minimale 1–0 kundër Adës në Kategorinë e Parë. Goli i tij i dytë u shënua po me penallti në fitoren 2–0 kundër Burrelit më 31 mars 2012.

Besëlidhja e mbylli kampionatin në vendin e 5të, duke siguruar një vend në play-off. Në ndeshjen play-off kundër Tomorit, Besëlidhja u eliminua me penallti pasi koha e rregullt dhe shtesa u mbyllën në barazim pa gola; Xhika shënoi në tentativën e tij.

Xhika vazhdoi të ishte titullar edhe në sezonin e ardhshëm, duke luajtur në 27 nga 30 ndeshjet në kampionat. Më 24 nëntor 2012, ai mori një karton të kuq në minutën e 83të të humbjes 1–0 kundër Dinamos. Sezoni i Besëlidhjes u karakterizua nga rezultatet negative e cila kulmoi me rënjen e ekipit në Kategorinë e Dytë, gjë që detyroi Xhikën të ndërpriste kontratën me klubin. I pyetur për sezonin negativ të ekipit, ai deklaroi: "Këtë vit Besëlidhja nuk e pati jehonën e dy sezoneve të shkuara, kur ishte kandidatja kryesore për të kapur Superioren. Për mua është sezoni i tretë që ruaj portën e Besëlidhjes, por këtë vit jemi paraqitur shumë dobët dhe kemi zhgënjyer."

### Tërbuni
Në gusht 2013, Xhika qëndroi në Kategorinë e Parë duke firmosur një kontratë me Tërbunin, i cili kishte objektiv ngjitjen në Kategorinë Superiore për herë të parë në histori. Ai debutoi më 31 gusht në humbjen 2–1 kundër Elbasanit në ndeshjen hapëse të sezonit 2013–14. Gjatë këtij sezoni, Xhika ishte titullar në formacion, duke luajtur 28 ndeshje në kampionat. Tërbuni siguroi ngjitjen në Kategorinë Superiore për herë të parë në histori. Ai u vlerësua për performancat e tij gjatë këtij sezoni. Pas përfundimit të sezonit, Xhika njoftoi largimin nga klubi. Ai mori fanellën me numrin 1 dhe e shpenzoi shumicën e sezonit 2014–15 si rezerva e Alban Hoxhës. Ai luajti ndeshjen e parë në kampionat më 9 nëntor kundër Skënderbeut, duke përfituar nga mungesa e Hoxhës për arsye familjare. Megjithatë, ai u përjashtua me karton të kuq në minutën e 25të për shkak të një ndërhyrje të gabuar në zonë, duke shkaktuar penallti. Partizani e humbi ndeshjen 3–0.

Xhika ishte titullar në kupë, duke luajtur në të dy ndeshjet e raundit të parë kundër Ilirisë, me Partizanin që u kualifikua në raundin e dytë me rezultatin e përgjithshëm 5–1; ai e mbajti portën e paprekur në ndeshjen e parë. Ai luajti ndeshjen e dytë në kampionat për këtë sezon më 31 janar 2015, duke e mbajtur portën e paprekur në fitoren kundër Apolonisë në Fier. Xhika gjithashtu luajti titullar në tre ndeshjet e fundit të kampionatit në maj, duke mos pësuar gol kundër Flamurtarit, Vllaznisë dhe Elbasanit; Xhika e mbylli kampionatin duke mos pësuar asnjë gol gjatë 385 minutave që luajti. Partizani e mbylli sezonin në vendin e 7të, duke u rikthyer në kompeticionet evropiane pas shtatë vitesh.

Xhika vazhdoi të ishte portieri i dytë i ekipit edhe në sezonin 2015–16. Më 2 korrik, në ndeshjen e parë të raundit të parë kualifikues kundër Strømsgodset, Xhika bëri debutimin e tij evropian duke zëvëndësuar të dëmtuarin Hoxha në minutën e 30të; Partizani u mposht 3–1, pavarësisht disa pritjeve të mira nga Xhika. Ai nuk luajti në ndeshjen e kthimit, me Partizanin që u mposht 1–0 dhe u eliminua nga kompeticioni.

Xhika luajti ndeshjen e parë në kampionat për këtë sezon më 1 nëntor 2015 kundër Teutës; ai hyri sërisht si zëvëndësues në vend të Hoxhës, i cili pësoi një dëmtim në kokë. Ai ishte titullar në ndeshjen e rradhës kundër Laçit në Elbasan Arena, duke u mposhtur në minutën e 7të nga Olsi Gocaj; ky ishte goli i parë që Xhika pësoi në kampionat që pas rikthimit te Partizani, duke vendosur një rekord të ri personal me 400 minuta pa pësuar gol. Më 25 prill 2016, Xhika ishte protagonist në ndeshjen vendimtare kundër Kukësit, duke pritur një penallti të Izair Emini të shkaktuar nga Hoxha i cili u përjashtua me karton të kuq. Partizani fitoi ndeshjen 1–0 falë golit në momentet e fundit të Xhevahir Sukajt.

Xhika e nisi sezonin e ri 2017–18 duke luajtur si titullar në ndeshjen hapëse të kampionatit kundër Laçit; në pjesën e parë ai pati faj në pësimin e golit të Sherif Kallakut, me Partizanin që u mposht 2–0. Gjatë sezonit 2018–19, Xhika u aktivizua në pesë ndeshje në kampionat me Partizanin që u shpall kampion i Shqipërisë për herë të 16të në histori dhe për herë të parë që nga viti 1992. Ky ishte trofeu i parë në karrierën e Xhikën. Pas përfundimit të sezonit, Xhika njoftoi largimin nga klubi pas pesë vitesh, duke shprehur dëshirën për të firmosur me një klub ku mund të luaj.

### Kukësi
Më 6 gusht 2019, Xhika u transferua te Kukësi duke nënshkruar një marrëveshje një-vjeçare. Ai ishte titullar në sezonin e tij të parë me Kukësin, duke u aktivizuar në 29 ndeshje. Megjithatë, në sezonin e ardhshëm ai konkuroi me portierin e ri të talentuar Angelo Tafas. Xhika e humbi vendin e titullarit në sezonin 2021–22, duke koleksionuar vetëm shtatë ndeshje në kampionat. Ai u largua nga klubi gjatë verës së vitit 2022.

### Iliria
Më 6 qershor 2024, 35 vjeçari Xhika firmosi me Ilirinë në Kategorinë e Dytë.

## Statistikat e karrierës
## Trofe
;Partizani
*Kategoria Superiore: 2018–19

## Referime